पोस्ट प्रेग्नेंसी ट्रांसफॉर्मेशन देख फैंस हुए इंप्रेस, कहा- मां नहीं बच्ची लग रही हैं
Alia Bhatt Post Pregnancy Transformation योग क्लास के बहार स्पॉट किया गया, इसी से जुड़ा एक वीडियो सामने आया है, जिसे देखने के बाद फैंस उनकी जमकर तारीफ कर रहे हैं।
आलिया भट्ट अपनी डिलीवरी के तीन महीने बाद काम पर वापस लौट आई हैं। उन्होंने 6 नवंबर को बेटी को जन्म दिया है। इसी बीच उन्हें योग क्लास के बहार स्पॉट किया गया। इसी से जुड़ा एक वीडियो सामने आया है, जिसे देखने के बाद फैंस उनकी जमकर तारीफ कर रहे हैं।
ट्रांसफॉर्मेशन देख फैंस हुए खुश
आलिया भट्ट अपनी फिटनेस का काफी ध्यान रखती हैं। बेटी राहा के जन्म के बाद से ही वह लगातार जिम और योगा के साथ अपनी डाइट का भी ख्याल रख रही हैं। उनके इस लेटेस्ट वीडियो में उनका गजब का ट्रांसफॉर्मेशन देखने को मिला है। इस वीडियो में वह केवल स्लिम ही नहीं दिख रहीं बल्कि उनके चेहरे पर जबरदस्त ग्लो नजर आ रहा है।
यूजर्स ने कहा- मां नहीं बच्ची लग रही हैं
वीडियो के सामने आते ही फैंस आलिया की खूब तारीफ कर रहे हैं। एक यूजर ने कमेंट करते हुए लिखा, यार 'ये फिर इतनी पतली हो गई'। तो दूसरे यूजर ने लिखा है- 'मां बनने के बाद फिर से बच्ची बन गई'। तो वहीं तीसरे ने कहा- 'आलिया खुद एक बेबी लग रही है, मम्मा नहीं लग रहीं'। ऐसे ही तमाम यूजर्स आलिया की तारीफ कर रहे हैं।